open-index/open-wikipedia-markdown huggingface dataset:
புரோன்கோசெலா உரூப்ரிகுலாரிசு

**புரோன்கோசெலா உரூப்ரிகுலாரிசு** (*Bronchocela rubrigularis*) என்பது ஓந்தியின் ஒரு சிற்றினமாகும். இது இந்தியாவில் நிகோபர் தீவுகளில் மட்டுமே காணப்படும் அகணிய உயிரி ஆகும். இதன் உடல் நீளம் 81 முதல் 106 மிமீ வரையும் வாலின் நீளம் 280 முதல் 377 மிமீ வரை இருக்கலாம். 
## மேற்கோள்கள்

பகுப்பு:ஓந்திகள்
பகுப்பு:அகணிய உயிரிகள்
பகுப்பு:நிக்கோபர் அகணிய உயிரிகள்
பகுப்பு:இந்திய ஊர்வன
பகுப்பு:புரோன்கோசெலா
இராசா பல்ராம் சிங்

**இராசா பல்ராம் சிங்** (*Raja Balram Singh*) இந்தியாவின் அரியானா மாநிலத்தில் இருந்த பல்லப்கர் என்ற பகுதியின் ஆட்சியாளராக இருந்தார். இவர் பரிதாபாத்தில் பல்லப்கர் நகரத்தை நிறுவினார். இவரது நினைவாக நகரத்திற்கு பல்லப்கர் எனப் பெயரிடப்பட்டது.

இராசா பல்ராம் சிங் திவாட்டியா / தியோட்டியா, பரத்பூரின் மகாராசா சூரச்மல்லின் மைத்துனரான இராவ் சரண்தாசு திவாட்டியாவுக்குப் பிறந்தார். இவரது தாத்தா, சவுத்ரி கோபால் சிங், சிகி கிராம பஞ்சாயத்தின் தலைவராக இருந்தார். அவர் அந்தப் பகுதியின் இராசபுத்திரத் தலைவரை தோற்கடித்து தனது மாநிலத்தை அமைத்தார். சௌத்ரி கோபால் சிங் 1710 ஆம் ஆண்டில்  முகலாயர்களுடன் ஒரு ஒப்பந்தத்தை முடித்து பரிதாபாத்து பர்கானாவின் தலைவரானார். அவருக்குப் பிறகு சௌத்ரி சரண் தாசு பதவியேற்றார். அவர் முகலாயர்களுக்கு வரி செலுத்துவதை நிறுத்திவிட்டு, முகலாயர்களுக்கு எதிரான எதிர்ப்பின் காரணமாக முழு பரிதாபாத்து பர்கானாவிலும் புகழ் பெற்றார்.
 
## மேற்கோள்கள்

பகுப்பு:இந்திய அரசர்கள்
பகுப்பு:பரிதாபாது மாவட்டம்
அம்மோனியம் மெட்டாவனேடேட்டு

**அம்மோனியம் மெட்டாவனேடேட்டு** (*Ammonium metavanadate*) என்பது NH4VO3 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு வெள்ளை உப்பாக, இருப்பினும் மாதிரிகள் பெரும்பாலும் V2O5 சேர்மத்தின் அசுத்தங்கள் காரணமாக மஞ்சள் நிறத்தில் இருக்கும். வனேடியத்தை சுத்திகரிப்பதில் அம்மோனியம் மெட்டாவனேடேட்டு ஒரு முக்கியமான இடைநிலைப் வேதிப் பொருளாகும்.
## தயாரிப்பு
சூடான சோடியம் கார்பனேட்டு போன்ற கார கரைசல்களில் V2O5 கரைவதால் உருவாகும் வனேடேட்டு அயனிகளின் கரைசல்களில் அம்மோனியம் உப்புகளைச் சேர்ப்பதன் மூலம் அம்மோனியம் மெட்டாவனேடேட்டு சேர்மம் தயாரிக்கப்படுகிறது. இந்த சேர்மம் நிறமற்ற திடப்பொருளாக வீழ்படிவாகிறது. வீழ்படிவாக்கல் படி மெதுவாக நிகழும்.

## கட்டமைப்பு
அம்மோனியம் மெட்டாவனேடேட்டு சேர்மம் மூலை-பகிர்வு VO4 நான்முகியால் உருவாக்கப்பட்ட [VO3]− சங்கிலிகளைக் கொண்ட பல்படி கட்டமைப்பை ஏற்றுக்கொள்கிறது. இந்தச் சங்கிலிகள் அம்மோனியம் அயனிகளுடன் ஐதரசன் பிணைப்புகள் மூலம் ஒன்றோடொன்று இணைக்கப்பட்டுள்ளன.

## பயன்கள்
அம்மோனியம் மெட்டாவனடேட்டின் தேர்ந்தெடுக்கப்பட்ட வீழ்படிவாக்கத்தின் மூலம் வனேடியம் பெரும்பாலும் கசடுகள் மற்றும் தாதுக்களின் நீர் சாற்றில் இருந்து சுத்திகரிக்கப்படுகிறது. பின்னர் வனேடியம் பெண்டாக்சைடைக் கொடுக்க இச்சேர்மம் வறுக்கப்படுகிறது:
:2 NH4VO3   →   V2O5  +  2 NH3  +  H2O

## பிற பண்புகள்
வனேடேட்டுகள் பாசுப்பேட்டுகளின் கட்டமைப்பு பிரதிபலிப்புகளாக செயல்பட முடியும், மேலும் இந்த வழியில் அவை உயிரியல் செயல்பாட்டை வெளிப்படுத்துகின்றன.

## மேற்கோள்கள்

பகுப்பு:வனேடேட்டுகள்
பகுப்பு:அமோனியம் சேர்மங்கள்
பகுப்பு:கனிம வேதியியல் சேர்மங்கள்
பாணபத்திரர்

**பாணபத்திரர்**  என்பவர் சைவ சமய நூலான திருவிளையாடல் புராணத்தில் வரும் வரகுண பாண்டியனின் அரசவை இசை வாணர் ஆவார். இவர் பாணர் குலத்தைச் சேர்ந்தவராவார். 
## ஏமநாதனும் போட்டியும்

பாண்டிய நாட்டிக்கு வந்த ஏமநாதன் என்னும் இசைப் புலவன் தன் இசைத் திறனை எடுத்துக்காட்டி பரிசு பெற்றான் பின் தன் இசைத் திறனோடு போட்டியிட ஒருவரும் இல்லை என்று கூறினான் இதைக் கேட்ட பாண்டிய மன்னன் பாணபத்திரரை அழைத்து ஏமநாதனோடு போட்டியிட்டு வெல்ல வேண்டும் என கேட்க போட்டியிட ஒப்புக் கொண்டார் பாணபத்திரர் அதன்படி போட்டியிடும் நாள் குறிக்கப்பட்டு நாட்டு மக்களுக்கு அறிவிக்கப்பட்டது 
### விறகு வெட்டியின் பாட்டும் ஏமநாதனின் ஓட்டமும்
போட்டியில் வெல்லது குறித்து மதுரை சொக்கநாதரிடம் முறையிட்டார் பாணபத்திரர், போட்டிக்கு முந்திய நாள் மாலை வீதியில் நடந்து சென்றுக் கொண்டிருந்த விறகு வெட்டி ஒருவன் ஏமநாதன் வீட்டுத் திண்ணையில் அமர்ந்து இளைபாறினான் பிறகு சாதாரிப் பண்ணில் ஓர் இசைப் பாடலை பாடினான் அதைக் கேட்டு வியந்த ஏமாநாதன் வீட்டுக்கு வெளியே வந்து அவனிடம் விசாரித்தான், தான் பாணபத்திரரிடம் சீடனாக இருந்ததாகவும் தனக்கு இசை வரவில்லை என பாணபத்திரர் தன்னை அணுப்பி விட்டதாகவும் கூறினான் இதைக் கேட்டு பாணபத்திரரின் இசைப் புலமையை எண்ணி வியந்த ஏமநாதன் தன் சீடர்களுடன் இரவோடு இரவாக பாண்டிய நாட்டை விட்டு வெளியேறினான் 
#### உண்மை அறிந்த மன்னன்
போட்டி நாளன்று ஏமநாதன் அவைக்கு வராததால் ஏவலர்களை அவரை அழைத்து வர அணுப்பினான் பாண்டிய மன்னன், ஏவலர்கள் ஏமநாதன் வீடு பூட்டி இருக்க கண்டு அக்கம் பக்கம் உள்ள மக்கள் மூலம் விறகு வெட்டி குறித்து அறிந்துக் கொண்டு மன்னனிடம் கூறினார்கள், இது பற்றி  பாணபத்திரரிடம் மன்னன் கேட்க தனக்கு அப்படி எந்த ஒரு சீடரும் இல்லை எனவும் தான் போட்டி பற்றி சொக்கநாதரிடம் முறையிட்டதாகவும் கூறினார், இதை கேட்டு வியந்த மன்னன் விறகு வெட்டியாக வந்தது சொக்கநாதர் என அறிந்து மகிழ்ச்சியடைந்தார்
## இறைவன் கடிதம் வழங்கல்

ஏமநாதன் வென்ற பாணபத்திரனை இசை பணி செய்ய பணித்தார் இறைவன் இதனால் அரசு பணி விட்டு கோவிலில் இசை பணி செய்தார் காலப்போக்கில் மன்னன் தந்த பொருள்கள் தீர்ந்து வறுமையில் வாடினார், ஒரு நாள் இவர் கனவில் தோன்றிய இறைவன் கவலை வேண்டாம் நாளை நான் தரும் திருமுக ஓலையை எடுத்து சென்று சேரமான் பெருமாளிடம் சென்று பொருள் பொற்றுக்கொள் என்று கூறி மறைந்தார் பாணபத்திரரும் அவ்வாறே செய்தார் 
## இறைவன் பலகை வழங்கல்

பாணபத்திரர் நாள்தோறும் சொக்கநாதர் பாடல் பாடுவதை வழக்கமாக கொண்டிருந்தார் இப்பணி  நள்ளிரவிலும் தொடர்ந்தது, ஒரு நாள் ஊரில் பெரும்மழை பொழிந்துக் கொண்டிருந்தது பாணபத்திரரின் உடல் முழுவதும் நனைந்து கால்கள் சேற்றில் புதைந்திருந்தன யாழின் நரம்புகள் மழுங்கின அவர் அதை பொருட்படுத்தாமல் கோவிலுக்கு பாடல் பாட வந்தார் இறைவன் ஒரு பொன்னாலான பலகையை அருளி *இதன் மீது நின்று பாடுக* என்றார் பாணபத்திரரும் அவ்வாறே செய்தார் 

## பரவலர் பண்பாட்டில்
1965 இல் வெளியான திருவிளையாடல் திரைப்படத்தில் 
இவரின் கதையின் ஒரு பகுதி இடம்பெற்றது. அப்படத்தில் பாணபத்திரர் பாத்திரத்தை டி. ஆர். மகாலிங்கமும் ஏமநாதன் பாத்திரத்தை டி. எஸ். பாலையாவும் ஏற்று நடித்தனர்.

## மேற்கோள்கள்

பகுப்பு:திருவிளையாடல் புராணக் கதை மாந்தர்கள்
இந்துஸ்தான் காபி ஹவுஸ்

**இந்துஸ்தான் காபி ஹவுஸ்** (*Hindoostane Coffee House*) 1810-ஆம் ஆண்டில் இலண்டனிலுள்ள 34, ஜோர்ஜ் தெருவில் திறக்கப்பட்ட ஓர் இந்திய உணவகமாகும். பிரித்தானியத் தீவுகளில் திறக்கப்பட்ட முதல் இந்திய உணவகம் இதுவாகும். இந்த உணவகத்தினை பிரித்தானிய கிழக்கிந்திய நிறுவனத்தின் வங்காள பிரிவின் முன்னாள் படைத்தலைவர் சேக் தீன் முகமது நிறுவவினார். 1812-ஆம் ஆண்டில் சேக் தீன் முகமதுவின் திவாலா நிலையால் உணவகம் மூடப்பட்டது. இந்நிறுவனம் செயல்பட்ட இடத்தில் செப்டம்பர் 2005-இல் வெசுடுட்மின்ஸ்டர் நகரத்தின் சார்பில் நினைவு தகடு ஒன்று வைக்கப்பட்டுள்ளது.

## மேற்கோள்கள்

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இந்திய உணவு விடுதிகள்
கோட்லி

**கோட்லி** (*Kotli*),  பாகிஸ்தான் ஆக்கிரமிப்பு காஷ்மீரில் உள்ள கோட்லி மாவட்டம் மற்றும் கோட்லி வருவாய் வட்டத்தின் நிர்வாகத் தலைமையிட நகரம் ஆகும். பூஞ்ச் ஆற்றின் கரையில் அமைந்த கோட்லி நகரத்தின் 2017 மக்கள் தொகை கணக்கெடுப்பின்படி 46,907 ஆகும். இது ஆசாத் காஷ்மீரின் தலைநகரான முசாஃபராபாத் நகரத்திற்கு தென்கிழக்கே 177.1 கிலோமீட்டர் தொலைவிலும், இந்திய-பாகிஸ்தான் எல்லைக் கட்டுப்பாடு கோட்டிலிருந்து 13 கிலோமீட்டர் தொலைவிலும் உள்ளது. 
## கல்வி
*கோட்லி பல்கலைக்கழகம்*.
## 2025 சிந்தூர் படை நடவடிக்கை
சிந்தூர் நடவடிக்கையின் போது பாகிஸ்தானில் செயல்படும் 9 தீவிரவாதப் பயிற்சி முகாம்களின் மீது இந்தியா வான் தாக்குதல் நடத்தியது. இந்தியாவின் வான் தாக்குதலில், கோட்லி நகரத்தை தலைமையிடமாகக் கொண்ட லஷ்கர்-ஏ-தொய்பாவின் முக்கியமான அப்பாஸ் தீவிரவாத பயிற்சி முகாமை தகர்த்ததுடன், 50 தீவிரவாதிகள் கொல்லப்பட்டனர்.

## மேற்கோள்கள்

பகுப்பு:ஆசாத் காஷ்மீரில் உள்ள ஊர்களும் நகரங்களும்
மிர்பூர்

**மிர்பூர்** (*Mirpur*), பாகிஸ்தான் ஆக்கிரமிப்பு காஷ்மீர் பகுதியில் உள்ள மிர்பூர் மாவட்டத்தின் நிர்வாகத் தலைமையிட நகரம் ஆகும். பாக்கித்தான் நிர்வாகத்தின் கீழ் உள்ள  காஷ்மீரின் நிர்வாகத் தலைமையிட நகரமான முசாபராபாத்திற்கு தென்கிழக்கே 379 கிலோமீட்டர் தொலைவிலும், ஜம்மு  நகரத்திற்கு மேற்கே 119 கிலோமீட்டர் தொலைவிலும் உள்ளது.
## புவியியல்
பிர் பாஞ்சால் மலைத்தொடரில் அமைந்த மிர்பூர் நகரம் கடல்மட்டத்திலிருந்து 648 மீட்டர் உயரத்தில் உள்ளது. 
## மக்கள் தொகை பரம்பல்
2017 பாக்கித்தான் மக்கள் தொகை கணக்கெடுப்பின்படி மிர்பூர் நகரத்தின் மக்கள் தொகை 124,352 ஆகும்.
## சுற்றுலா
மிர்பூர் மாவட்டத்தில் பாயும் ஜீலம் ஆற்றின் குறுக்கே கட்டப்பட்டுள்ள மங்களா அணை மற்றும் ராம்கோட் கோட்டை மற்றும் மியான் முகமது பாட்சா தர்கா ஆகியவை சுற்றுலாத் தலங்கள் ஆகும்.  
## தட்ப வெப்பம்
மிர்பூர் நகரம் ஈரப்பதமான துணை வெப்பமண்டல காலநிலை  கொண்டது.ஆண்டின் சராசரி வெப்பம் 25.1&nbsp;°C மற்றும் மழைப்பொழிவு  கொண்டது.
 

## உசாத்துணை
* 
* 
* 
## வெளி இணைப்புகள்
*Government of Azad Jammu and Kashmir
*BBC News: Inside Pakistan's 'Little Britain'

## குறிப்புகள்

## மேற்கோள்கள்

பகுப்பு:ஆசாத் காஷ்மீரில் உள்ள ஊர்களும் நகரங்களும்
முரித்கே

**முரித்கே** (*Muridke*), பாகிஸ்தான் நாட்டின் பஞ்சாப் மாகாணத்தில் உள்ள சேக்புரா மாவட்டத்தில் உள்ள முரித்கே வருவாய் வட்டத்தின் நிர்வாகத் தலைமையிட நகரம் ஆகும். முரித்கே நகரம் மாவட்டத் தலைமையிடமான சேக்குப்புராவிற்கு வடகிழக்கே 45.8 கிலோமீட்டர் தொலைவிலும், லாகூருக்கு வடக்கே 51.3 கிலோமீட்டர் தொலைவிலும் உள்ளது. இந்நகரம் கடல்மட்டத்திலிருந்து  205 மீட்டர் (675 அடி) உயரத்தில் அமைந்துள்ளது. இந்நகரம் வங்காளதேசம்-பெஷாவரை இணைக்கும் பெரும் தலைநெடுஞ்சாலையில் அமைந்துள்ளது. 2017 கணக்கெடுப்பின்படி இந்நகரத்தின் மக்கள் தொகை 1,67,082 ஆகும்.
## 2025 சிந்தூர் நடவடிக்கை

2025 இந்தியாவின் சிந்தூர் நடவடிக்கையின் போது முரித்கேவில் செயல்படும்  9 தீவிரவாதப் பயிற்சி முகாம்களின் மீது இந்தியா வான் தாக்குதல் நடத்தியது. இத்தாக்குதலில் முருத்கே நகரத்தில் செயல்படும்  லஷ்கர்-ஏ-தொய்பா, ஜெய்ஸ்-இ-முகமது மற்றும் 
ஹிஸ்புல் முஜாகிதீன் போன்றவற்றின் தீவிரவாத பயிற்சி முகாம்கள் கடுமையாக சேதமுற்றது. மேலும் பல் தீவிரவாதிகள் கொல்லப்பட்டனர்..

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
குல்பி சட்டமன்றத் தொகுதி

**குல்பி சட்டமன்றத் தொகுதி** (Kulpi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. குல்பி, மதுராப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பர்னாலா (பாகிஸ்தான் காஷ்மீர்)

**பர்னாலா**, பாகிஸ்தான் நிர்வாகத்தின் கீழ் உள்ள காஷ்மீர் பகுதியில் அமைந்த பீம்பெர் மாவட்டத்தில் உள்ள பர்னாலா வருவாய் வட்டத்தின் தலைமையிட நகரம் ஆகும். செனாப் ஆற்றின் கரையில் அமைந்த பர்னாலா நகரம்,  பாகிஸ்தான் ஆக்கிரமிப்பு காஷ்மீரின் தலைநகரான  முசாபராபாத் நகரத்திற்கு தென்மேற்கே 309.3 கிலோமீட்டர் தொலைவிலும், சியால்கோட்டிற்கு 60 கிலோமீட்டர் தொலைவிலும் உள்ளது. 
2017 பாகிஸ்தான் மக்கள்தொகை கணக்கெடுப்பின்படி, பர்னாலா நகரத்தின் மக்கள் தொகை 1,37,629 ஆகும்.  இந்திய-பாகிஸ்தான் கட்டுப்பாட்டு கோடு எல்லையில் அமைந்த பர்னலா நகரத்தில் குஜ்ஜர் சமூக மக்கள் அதிகம் வாழ்கின்றனர். இந்நகரத்தில் பஞ்சாபி மொழியை 92% பேசுகின்றனர். மேலும் பகாரி மொழி மற்றும் உருது மொழிகள் பேசப்படுகிறது.  
## இதனையும் காண்க
* பர்னாலா, பஞ்சாப், இந்தியா
## மேற்கோள்கள்

பகுப்பு:ஆசாத் காஷ்மீரில் உள்ள ஊர்களும் நகரங்களும்
ருக்மணி வசந்த்

**ருக்மணி வசந்த்** (பிறப்பு: திசம்பர் 10, 1996) முதன்மையாகக் கன்னடத் திரைப்படங்களில் நடிக்கும் இந்திய நடிகையாவார்.

## தொடக்க வாழ்க்கை
இவருடைய தந்தை வசந்த் வேணுகோபால், இந்தியா அரசால் அமைதிக் காலத்தில் வழங்கப்படும் உயர்ந்த இராணுவ விருதான அசோகச் சக்கர விருது பெற்றவராவார். இவருடைய தந்தை 2007இல் தீவிரவாதிகள் ஊடுருவலைத் தடுக்க முயலும் பொழுது ஊரி, சம்மு காசுமீர் மாநிலத்தில் இறந்தார். இவருடைய தந்தை, அமைதிக் காலத்தில் வழங்கப்படும் உயரிய இராணுவ விருதான அசோகச் சக்கர விருது பெற்றவர் ஆவார். இவருடைய தாய் பரதநாட்டியக் கலைஞராவார்.

## தொழில் வாழ்க்கை
பல கன்னடத் திரைப்படங்களில் நடித்து பிலிம்பேர் விருதுகள் வாங்கியுள்ளார். 2025-இல் வெளியான ஏஸ் திரைப்படத்தில் விஜய் சேதுபதியுடன் நடித்தார். தற்பொழுது தமிழ்த் திரைப்படமான மதராஸி திரைப்படத்தில் நடித்து வருகிறார்.

## மேற்கோள்கள்

## வெளியிணைப்புகள்
* 
* 

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
செய்தியறிவிப்பு ஒளிப்படவியல்

**செய்தியறிவிப்பு ஒளிப்படவியல்** *(Reportage Photography)* என்பது, நிகழ்வுகள் அல்லது செய்திகளைப் பதிவு செய்வதற்காக எடுக்கப்படும் ஒளிப்படங்கள் ஆகும். இது ஒரு சம்பவத்தின் அல்லது செய்தியின் உண்மையான தோற்றத்தை கைப்பற்றுவதன் மூலம் செய்திகளைப் பரப்புவதையும், பொதுமக்களுக்குத் தெரியப்படுத்துவதையும் நோக்கமாகக் கொண்டுள்ளது. அறிக்கை ஒளிப்படவியல், அல்லது ஆவணப்பட ஒளிப்படவியல் என்றும் அழைக்கப்படுகிறது, இது ஒரு தருணத்தையோ அல்லது நிகழ்வையோ கதை சொல்லும் முறையில், அதாவது ஒரு கதையைச் சொல்லும் ஒளிப்படங்களைப் படம்பிடிக்கும் ஒரு ஒளிப்பட பாணியாகும். 

## விளக்கம்
செய்தியறிவிப்பு ஒளிப்படவியலில், ஒளிப்படக் கலைஞர்கள் செய்திகளுடன் தொடர்புடைய நிகழ்வுகளைப் பதிவு செய்கிறார்கள். *(எ. கா.) விபத்து அல்லது இயற்கை சீற்றத்தின்போது எடுக்கப்படும் ஒளிப்படங்கள் சமூகப் போராட்டங்கள் அல்லது [[அரசியல்]] நிகழ்வுகளின்போது எடுக்கப்படும் ஒளிப்படங்கள்
விளையாட்டுப் போட்டிகள் அல்லது பிற நிகழ்வுகளின்போது எடுக்கப்படும் ஒளிப்படங்கள்.* அந்த ஒளிப்படங்கள் நாளிதழ்கள், பத்திரிகைகள், இணையதளங்கள் மற்றும் பிற ஊடகங்களில் பயன்படுத்தப்படுகின்றன. இந்த வகை ஒளிப்படவியல், நிகழ்வின் சூழ்நிலை, உணர்வுகள் மற்றும் விவரங்களை உண்மையாக பிரதிபலிக்க வேண்டும் என்று எதிர்பார்க்கப்படுகிறது. செய்தியறிவிப்பு ஒளிப்படவியலில், ஒளிப்படக் கலைஞர் சம்பவத்தின் ஒரு பகுதியாக இருக்கக்கூடாது, மாறாக, சம்பவத்தை ஒரு பார்வையாளராகப் பதிவு செய்ய வேண்டும் எனபது மரபு. மேலும் செய்தியறிவிப்பு ஒளிப்படவியல், செய்திகளைப் பரப்புவதற்கும், பொதுமக்களுக்குத் தெரியப்படுத்துவதற்கும் ஒரு சக்திவாய்ந்த கருவியாக விளங்குகிறது.  

## இவற்றையும் காண்க
* ஆவணப்பட ஒளிப்படவியல்
* விளையாட்டு ஒளிப்படவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
திருத்தந்தை பதினான்காம் லியோ

**பதினான்காம் திருத்தந்தை லியோ** (*Leo XIV*), தமிழில் **பதினான்காம் சிங்கராயர்**, இயற்பெயர்: **இராபர்ட் பிரான்சிசு பிரீவோஸ்ட்**, (*Robert Francis Prevost*, பிறப்பு: 14 செப்டம்பர் 1955) கத்தோலிக்கத் திருஅவையின் தலைவரும், வத்திக்கான் நகர அரசின் இறையாண்மையாளரும் ஆவார். திருத்தந்தை பிரான்சிசு இறந்ததைத் தொடர்ந்து, 2025 மே 8 அன்று நடைபெற்ற மாநாட்டில் இவர் திருத்தந்தையாகத் தேர்ந்தெடுக்கப்பட்டார்.

இலினொய், சிகாகோவில் பிறந்த இவர் அகத்தீனியத் துறவி ஆவார். பெருவில் 1985 முதல் 1986 வரையும், பின்னர் 1988 முதல் 1998 வரையிலும் பங்கு குருவாகவும், மறைமாவட்ட அலுவலராகவும், குருமட ஆசிரியராகவும், மறைமாவட்ட நிர்வாகியாகவும் பணியாற்றியுள்ளார். 2023இல் கர்தினாலாக இவர் நியமிக்கப்பட்டார். ஆயர்களுக்காக திருப்பீட பேராயத்தின் தலைவராகவும், இலத்தீன் அமெரிக்காவுக்காக திருப்பீடக் குழுவின் தலைவராகவும் 2023 முதல் இவர் பணியாற்றி வருகின்றார். சிக்லேயோ மறைமாவட்ட ஆயராக 2015 முதல் 2025 வரையிலும், 2001 முதல் 2013 வரை அகுஸ்தினார் சபையின் மாநிலத் தலைவராகவும் இவர் பணியாற்றியுள்ளார்.

2025 மே 8 அன்று, பதினான்காம் லியோ (பதினான்காம் சிங்கராயர்) என்ற ஆட்சிப்பெயரை ஏற்று திருத்தந்தையாகத் தேர்ந்தெடுக்கப்பட்டார். அமெரிக்காவில் பிறந்த இவர் ஒரு பெரு குடிமகனும் ஆவார்.

## மேற்கோள்கள்


பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பிரெஞ்சு அமெரிக்கர்கள்
பகுப்பு:இத்தாலிய அமெரிக்கர்கள்
பகுப்பு:திருத்தந்தையர்கள்
சிறுகுடி ஊராட்சி, திண்டுக்கல்

**சிறுகுடி** என்பது நத்தம் தாலுகா, திண்டுக்கல் மாவட்டம், தமிழ்நாடு மாநிலத்தில் உள்ள ஒரு கிராமமாகும். சிறுகுடி அதன் தாலுகா பிரதான நகரமான நத்தத்திலிருந்து 12.6 கி.மீ தொலைவில் அமைந்துள்ளது

. சிறுகுடி அதன் மாவட்ட பிரதான நகரமான திண்டுக்கல்லில் இருந்து 48 கி.மீ தொலைவில் உள்ளது. சிறுகுடி அதன் மாநில தலைநகரான சென்னையிலிருந்து 413 கி.மீ தொலைவில் உள்ளது .

2011 மக்கள் தொகை கணக்கெடுப்பு தகவலின்படி, சிறுகுடி கிராமத்தின் இருப்பிடக் குறியீடு அல்லது கிராமக் குறியீடு 635305 ஆகும்.  இது துணை மாவட்ட தலைமையகமான நத்தத்திலிருந்து 13 கி.மீ தொலைவிலும், மாவட்ட தலைமையகமான திண்டுக்கல்லிலிருந்து 48 கி.மீ தொலைவிலும் அமைந்துள்ளது. நத்தம் சிறுகுடிக்கு அருகிலுள்ள நகரம் ஆகும்.

2009 புள்ளிவிவரங்களின்படி, சிறுகுடி கிராமமே ஒரு கிராம பஞ்சாயத்து ஆகும்.

கிராமத்தின் மொத்த புவியியல் பரப்பளவு 1846.67 ஹெக்டேர். சிறுகுடியின் மொத்த மக்கள் தொகை 9,524 ஆகும். சிறுகுடி கிராமத்தில் சுமார் 2,315 வீடுகள் உள்ளன. 

சிறுகுடி ஸ்ரீ மலை அலங்கார சுவாமி-செம்பாயீ அம்மன் கோவில் (மலைக்கோயில்) மிகவும் பிரபலமாக உள்ளது.

## மேலும் காண்க
* நத்தம்
* திண்டுக்கல் மாவட்டம்

## மேற்கோள்கள்

பகுப்பு:திண்டுக்கல் மாவட்டம்
மங்கைபாகர், தேனம்மை கோயில், பிரான்மலை

**மங்கைபாகர், தேனம்மை, வடுகபைரவர் கோயில்** தமிழ்நாட்டின் சிவகங்கை மாவட்டத்தில் உள்ள சிங்கம்புனரி வட்டாரத்தில் உள்ள பிரான்மலையில் அமைந்துள்ளது. இது 2000 ஆண்டு பழமை வாய்ந்த மூன்றடுக்கு ஆலயம் என்ற சிறப்பு பெற்றது. சுமார் 2500 அடி உயரமுள்ள இம்மலையின் அடிடிவாரத்தில் தான் இரண்டாயிரம் ஆண்டுகள் பழமையான மங்கைபாகர், தேனம்மை, பைரவர் கோயில் அமைந்துள்ளது.

முல்லைக்குத் தேரீந்த கடையேழு வள்ளல்களில் முதலாவது தலைவர் மன்னன் பாரி. அவர் ஆண்ட இயற்கை எழில் கொஞ்சும் பறம்பு மலை. பாரியின் கோட்டையான பறம்பு மலை எனும் பிரான்மலைக்கு பல்வேறு சிறப்புகள் உண்டு. சங்க இலக்கியத்தில் பறம்பு மலை எனும் பிரான்மலை அடிவாரம் குன்றக்குடி ஆதின நிர்வாகத்தில் உள்ளது. பாதாளம், பூமி, கைலாயம் என மூன்று அடுக்குகளாக அமைந்துள்ள இக்கோயிலில் சிவன் மூன்று நிலைகளில் காட்சிதருகிறார்.

இக்கோயிலின்
* கைலாயத் தளத்தில் மங்கைபாகர் தேனம்மையாக உள்ளார்
* பூமித் தளத்தில் விஸ்வநாதர் விசாலாட்சியாக உள்ளார்
* பாதாளத் தளத்தில் திருக்கொடுங்குன்றநாதராகவும் குயிலமுத நாயகி அம்மனாகவும் சிவனும் பார்வதியும் காட்சி தருகின்றனர்.
* பூமித் தளத்தில் பைரவர், குருபகவான் சன்னதியும் அமைந்துள்ளது.

இக்கோயிலில் மூன்று தலை, மூன்று கால், மூன்று கைகளுடன் கூடிய ஸ்வரலிங்கேஸ்வரரும் உள்ளார். சிவனும் பார்வதியும் அம்மை, அப்பராக அடிவாரத்தில் வீற்றிருக்கின்றனர். மலை உச்சியில் விநாயகர், முருகன் கோயில்கள் உள்ளன. மலைப்பாதையில் ஆங்காங்கே அருள்மிகு குளங்கள், கிராம தேவதைகளின் கோயில்கள் உள்ளன.

திருவிழாவில் ஒவ்வொரு நாளும் ஒவ்வொரு மண்டகப்படிதாரர்கள் சார்பில் இரவு நேரத்தில் பூதம், யானை, ரிஷபம், நந்தீசர், கிளி, கேடயம், வாகனங்கள் பஞ்சமூர்த்தி சுவாமி ஆகிய வாகனங்களில் சாமி நான்கு ரத வீதிகளில் உலாவரும்.

## மேலும் காண்க
பிரான்மலை கொடுங்குன்றநாதர் கோயில்

## மேற்கோள்கள்

பகுப்பு:சிவகங்கை மாவட்டத்திலுள்ள சிவன் கோயில்கள்
அம்மோனியம் டெட்ராகுளோரோபலேடேட்டு(II)

**அம்மோனியம் டெட்ராகுளோரோபலேடேட்டு(II)** (*Ammonium tetrachloropalladate(II)*) என்பது (NH4)2PdCl4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
டெட்ராகுளோரோபலேடியம் அமிலத்தினையும் அம்மோனியம் குளோரைடு கரைசல்களின் கலவைகளையும் சேர்த்து மெதுவான ஆவியாக்கல் மூலம் அம்மோனியம் டெட்ராகுளோரோபலேடேட்டு (II) சேர்மத்தைத் தயாரிக்கலாம்:

::H2[PdCl4] + 2NH4Cl -> (NH4)2[PdCl4] + HCl
 
செறிவூட்டப்பட்ட அம்மோனியம் குளோரைடு கரைசலில் பலேடியம் கருப்பு நிற தொங்கல் கரைசல்  வழியாக குளோரினை செலுத்தும் முறை வழியாகவும் இச்சேர்மம் உருவாகும்.

::Pd + Cl2 + 2NH4Cl -> (NH4)2[PdCl4]

## இயற்பியல் பண்புகள்
அம்மோனியம் டெட்ராகுளோரோபலேடேட்டு(II) நாற்கோண படிக அமைப்பில் P 4/மிமீ என்ற இடக்குழுவுடன்  a = 0.721 நானோமீட்டர் , c = 0.426 நானோமீட்டர், Z = 1. என்ற அளவுருக்களுடன்  பழுப்பு முதல் ஆலிவ் பச்சை நிறப் படிகங்களாக உருவாகிறது.

நீரில் கரையும் ஆனால் எத்தனாலில் கரையாது.

## வேதிப் பண்புகள்
அம்மோனியம் டெட்ராகுளோரோபலேடேட்டு(II) சேர்மத்துடன் படிப்படியாக அம்மோனியாவைச் சேர்ப்பதன் மூலம், கரையாத வாக்வெலின் உப்பு உருவாகிறது.
::2(NH4)2[PdCl4] + 4NH3 -> [Pd(NH3)4][PdCl4] + 4NH4Cl

## பயன்கள்
அம்மோனியம் டெட்ராகுளோரோபலேடேட்டு(II) சேர்மம் பலேடியம் உலோகத் துகள்களைத் தயாரிக்கப் பயன்படுகிறது. கூடுதலாக, Pd-கிரியேட்டினின் அணைவுச் சேர்மங்களை உருவாக்குகிறது.  வினையூக்கி மற்றும் குறைக்கடத்திகள் துறையில் இச்சேர்மம் பயன்படுத்தப்படுகிறது.

## மேலும் காண்க
*சோடியம் டெட்ராகுளோரோபலேடேட்டு

## மேற்கோள்கள்

பகுப்பு:அமோனியம் சேர்மங்கள்
பகுப்பு:பலேடியம் சேர்மங்கள்
தரு (உணவகம்)

**தரு** (*Daru*) என்பது வாசிங்டன் டி. சி. யில் உள்ள ஓர் இந்திய உணவகம் ஆகும்.

## விளக்கம்
தரு உணவக உணவுப் பட்டியலில் ஆட்டுக்குட்டி தந்தூரி, கோழி மக்கானி, காளான் பிரியாணி சிறப்பு உணவாகும். இதே போன்று பலாப்பழ தகோசு, பன்னீர் பெசுதோ திக்கா, உளுந்து பருத்தா ஆகியவை அடங்கும். திரில்லிசுட்டால் "இந்தியன்-இஷ்" என்று விவரிக்கப்படும் உணவுகளில் வோக்-வறுத்த முட்டைக்கோசும் ஜாதார் ஆலிவ் நானும் அடங்கும்.

## வரலாறு
தரு உணவகத்தின் உரிமையாளர்கள் டான்டே தத்தாவும் சமையற்கலை நிபுணர் சுரேசு சுந்தாசு ஆகியோராவர். இது முன்னர் இசுடார் மளிகை செயல்பட்ட கட்டிடத்தில் இயங்குகிறது. செப்டம்பர் 2022-இல், நியூயார்க் டைம்ஸ் தருவை "ஓர் உண்மையான இந்திய உணவகம்" என்று அழைத்தது. அமெரிக்காவின் 50 சிறந்த புதிய உணவகங்களில் ஒன்றாகப் பட்டியலிட்டது. இதன் உரிமையாளர்கள் வாசிங்டன், டி. சி. யில் தபோரி என்ற புதிய உணவகத்தையும் தொடங்கியிருக்கிறார்கள், இது எச் தெரு என். ஈயில் அமைந்துள்ளது.

## மேற்கோள்கள்

பகுப்பு:இந்திய உணவு விடுதிகள்
இசுக்காண்டியம் புளோரைடு

**இசுக்காண்டியம்(III) புளோரைடு** (*Scandium(III) fluoride*) (ScF3) என்பது ஒரு அயனிச் சேர்மமாகும். இந்த உப்பு நீரில் இலேசாகக் கரையக்கூடியது, ஆனால் அதிகப்படியான புளோரைடு முன்னிலையில் கரைந்து ScF6 எதிர்மின் அயனியை உருவாக்குகிறது.

இசுக்காண்டியம் மற்றும் புளோரின் ஆகியவற்றை வினைபுரியச் செய்வதன் மூலம் SCF3 ஐ உருவாக்க முடியும். உயர் வெப்பநிலையில் தோர்ட்வெய்தைட்டு தாதுவிலிருந்து இசுக்காண்டியத்தைப் பிரித்தெடுக்கும் செயல்முறையின் போது, Sc2O3 உடன் அமோனியம் பைஃபுளோரைடை வினைபுரியச் செய்வதன் மூலமும் இச்சேர்மம் உருவாகிறது.

: Sc2O3 + 6 NH4HF2 → 2 ScF3 + 6 NH4F + 3 H2O

இதன் விளைவாக வரும் கலவையில் பல உலோக புளோரைடுகள் உள்ளன, மேலும் இது அதிக வெப்பநிலையில் கால்சியம் உலோகத்துடன் வினைபுரிவதால் ஒடுக்கப்படுகிறது. பயன்படுத்தக்கூடிய உலோக இசுக்காண்டியத்தை உற்பத்தி செய்ய மேலும் சுத்திகரிப்பு படிநிலைகள் தேவைப்படுகின்றன .

## பண்புகள்
இசுக்காண்டியம் முப்புளோரைடு எதிர்மறை வெப்ப விரிவாக்கத்தின் அசாதாரணப் பண்பை வெளிப்படுத்துகிறது, அதாவது வெப்பமடையும் போது அது சுருங்குகிறது. இந்த நிகழ்வு புளோரைடு அயனிகளின் நான்காம்படி அலைவு மூலம் விளக்கப்படுகிறது. புளோரைடு அயனியின் வளைவு திரிபில் சேமிக்கப்பட்ட ஆற்றல் இடப்பெயர்ச்சி கோணத்தின் நான்காவது அடுக்கிற்கு நேர் விகிதத்தில் இருக்கும், ஏனைய பெரும்பாலான பொருட்களில் இது இடப்பெயர்ச்சியின் இரண்டாம் படிக்கு நேர் விகிதத்தில் இருக்கும். ஒரு புளோரின் அணுவானது இரண்டு இசுக்காண்டியம் அணுக்களுடன் பிணைக்கப்பட்டுள்ளது, மேலும் வெப்பநிலை அதிகரிக்கும்போது புளோரின் அதன் பிணைப்புகளுக்கு செங்குத்தாக அதிகமாக அதிர்கிறது. இந்த இயக்கமானது இசுக்காண்டியம் அணுக்களை ஒட்டுமொத்தப் பொருளிலும் ஒன்றாக இழுக்கிறது, இதனால் அது சுருங்குகிறது. 

ScF3 இந்தப் பண்பை குறைந்தது 10 கெல்வின் முதல் 1100 கெல்வின் வரை காட்டுகிறது, அதற்கு மேல் இது சாதாரண நேர்மறை வெப்ப விரிவாக்கத்தைக் காட்டுகிறது; மேலும், இந்தப் பொருள் இந்த முழு வெப்பநிலை வரம்பிலும், சூழல்சார் அழுத்தத்தில் குறைந்தது 1600 கெல்வின் வரையிலும் கன சமச்சீர்மையைக் கொண்டுள்ளது. மிகக் குறைந்த வெப்பநிலைகளில் எதிர்மறை வெப்ப விரிவாக்கம் மிகவும் வலிமையாக உள்ளது. (60 மற்றும் 110 கெல்வின் இடையே வெப்ப விரிவாக்கக் குணகம் சுமார் -14 ppm/K).&nbsp;&nbsp;

சூழல் சார் அழுத்தங்களில் இசுக்காண்டியம் மூபுளோரைடு கனசதுர படிக அமைப்பை ஏற்றுக்கொள்கிறது, ஒரு உலோக நிலை காலியாக உள்ள பெரோவ்ஸ்கைட் கட்டமைப்பைப் பயன்படுத்துகிறது. அலகு செல்லின் பரிமாணம் 4.01 Å ஆகும். அழுத்தத்தின் கீழ் இசுக்காண்டியம் மூபுளோரைடு செஞ்சாய்சதுர படிகக் கட்டமைப்பையும் மற்றும் 3 கிகா பாசுகல் அழுத்தத்திற்கு மேல் நான்முகி படிகக் கட்டமைப்பையும் உருவாக்குகிறது.&nbsp;

இசுக்காண்டியம் புளோரைடு (ScF3) புற ஊதா முதல் அகச்சிவப்பு வரை உள்ள அலைநீளங்களில் அதிக ஒளி ஊடுருவு தன்மை, குறைந்த ஒளியியல் உறிஞ்சுதல் மற்றும் குறைந்த ஒளிவிலகல் குறியீடு ஆகியவற்றைக் கொண்டுள்ளது. இது அதிர்வெண் மாற்றத்திற்கான நேரியல் அல்லாத ஒளியியல் பண்புகளை வெளிப்படுத்துகிறது. மேலும், அருமண் உலோக அயனிகளுடன் தோய்க்கும் போது ஒளிரும்.

## மேற்கோள்கள்

பகுப்பு:உலோக ஆலைடுகள்
பகுப்பு:புளோரைடுகள்
பகுப்பு:இசுக்காண்டியம் சேர்மங்கள்
செய்நகர் சட்டமன்றத் தொகுதி

**செய்நகர் சட்டமன்றத் தொகுதி (**Jaynagar Assembly constituency**)** என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. இது ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
தாக்குர்கான்

**தாக்குர்கான்** (*Thakurgaon*) இந்தியாவின் மகாராட்டிராவின் தானே மாவட்டத்தில் உள்ள ஒரு கிராமமாகும். இது பிவண்டி வட்டத்தில் அமைந்துள்ளது.

## மக்கள் தொகையியல்
2011-ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் தாக்குர்கான் கிராமத்தின் மக்கள்தொகை 2259 ஆகும். இம்மக்கள் தொகையில் 1321 ஆண்களும் 938 பெண்களும் இருந்தனர். மொத்தமாக இங்கு 652 குடும்பங்கள் வசித்தன.   

தாக்குர்கான் கிராமத்தில் 0-6 வயதுடைய குழந்தைகள் 326 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 14.43% ஆகும். மேலும் இக்கிராமத்தின் சராசரி பாலின விகிதம் 710 ஆகும். இச்சதவீதம் மகாராட்டிர மாநில சராசரியான 929 என்பதைவிட குறைவாகும்.  மக்கள் தொகை கணக்கெடுப்பின்படி தாக்குர்கான் குழந்தை பாலின விகிதம் 952 ஆகும். இவ்விகிதம் பஞ்சாப் மாநில சராசரியான 894 என்பதை விட அதிகமாகும்.   

தாக்குர்கான் கிராமத்தில் கல்வியறிவு விகிதம் மகாராட்டிர மாநிலத்தைக் காட்டிலும் அதிகமாகும். 2011-ஆம் ஆண்டில், இக்கிராமத்தின் கல்வியறிவு விகிதம் 84.01% ஆக இருந்தது. ம்காராட்டிராவின்  கல்வியறிவு விகிதம் 82.34% ஆகும். இதில் ஆண்களின் கல்வியறிவு விகிதம் 88.73% ஆகவும், பெண்களின் கல்வியறிவு விகிதம் 77.02% ஆகவும் இருந்தது.

## மேற்கோள்கள்

பகுப்பு:தானே மாவட்டம்
பராசக்தி (தொலைக்காட்சித் தொடர்)

**பராசக்தி** என்பது சன் தொலைக்காட்சியில் 27 ஏப்ரல் 2026 திங்கள் முதல் சனிக்கிழமை வரை  மாலை 6:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.  இந்த தொடரை  சன் என்டர்டெயின்மெண்ட் மற்றும் விஷன் டைம் இந்தியா பிரைவேட் லிமிடெட் இணைத்து தயாரிக்க, ரிஜா மனோஜ், வித்யா மோகன், அரவிந்து ஆகாசு, நிதிஷ் போன்ற பலர் நடித்துள்ளனர்.

## மேற்கோள்கள்
குனுங் இராயா பச்சைப் பல்லி

**குனுங் இராயா பச்சைப் பல்லி** (*Bronchocela rayaensis-புரோன்கோசெலா இராயன்சிசு*) என்பது ஓந்திச் சிற்றினமாகும்.  இது மலாய் தீபகற்பத்தில் மட்டுமே காணப்படும் அகணிய உயிரியாகும். மலேசியா தீபகற்பத்தின் வடமேற்குப் பகுதியான கெதாவில் லங்காவிலும் தெற்கு தாய்லாந்தில் புக்கெட் மாகாணம், பாங் நாகா மாகாணங்களிலும் காணப்படுகிறது.

## மேற்கோள்கள்

பகுப்பு:ஓந்திகள்
பகுப்பு:அகணிய உயிரிகள்
பகுப்பு:மலாய் தீபகற்பம்
பகுப்பு:புரோன்கோசெலா
அம்மோனியம் டெட்ராதயோடங்சுடேட்டு

**அம்மோனியம் டெட்ராதயோடங்சுடேட்டு** (*Ammonium tetrathiotungstate*) என்பது (NH4)2WS4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
65-70°செல்சியசு வெப்பநிலையில் டங்சுடிக்கு அமிலம், அம்மோனியா மற்றும் ஐதரசன் சல்பைடு ஆகியவற்றை நீர் குளியல் ஒன்றில் வினைபுரியச் செய்வதன் மூலம் அம்மோனியம் டெட்ராதயோடங்சுடேட்டு சேர்மத்தை தயாரிக்கலாம்.:

::H2WO4 + 2NH3*H2O + 4H2S -> (NH4)2WS4 + 6H2O

## இயற்பியல் பண்புகள்
அம்மோனியம் டெட்ராதயோடங்சுடேட்டு  மஞ்சள் நிறத்திலிருந்து ஆரஞ்சு நிறம் வரையிலான  படிகங்களாக உருவாகிறது.  இச்சேர்மம் நீரில் கரையும்.

அம்மோனியம் டெட்ராதயோடங்சுடேட்டு வெப்பத்தின் கீழ் சிதைவடைந்து 170-280° செல்சியசு வெப்பநிலையில் தங்குதன் முச்சல்பைடையும், 260-500° செல்சியசு வெப்பநிலையில் தங்குதன் இருசல்பைடையும் உருவாக்குகிறது.

## பயன்கள்
பொருளறிவியல் துறையிலும் வினையூக்கியாகவும் அம்மோனியம் டெட்ராதயோடங்சுடேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:டங்சுடேட்டுகள்
பகுப்பு:கந்தகச் சேர்மங்கள்
மெத்திலமோனியம் பார்மேட்டு

**மெத்திலமோனியம் பார்மேட்டு** (*Methylammonium formate*) என்பது C2H7NO2 என்ற  மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். அயனித் திரவமான இச்சேர்மத்தில் மெத்திலமோனியம் (CH3NH3+) நேர்மின் அயனியாகவும் பார்மேட்டு (HCOO–) எதிர்மின் அயனியாகவும் சேர்ந்துள்ளன. இந்த உப்பை மெத்திலமீன் (CH3NH2) மற்றும் பார்மிக் அமிலம் (HCOOH) ஆகியவற்றுக்கு இடையேயான வினையின் மூலம் உருவாக்க முடியும். இச்சேர்மம்  அம்மோனியம் உப்பு மற்றும் பார்மேட் உப்பு இரண்டின் பண்புகளையும் கொண்டுள்ளது. தண்ணீரில் கரையும். அதே போல் மற்ற முனைவுக் கரைப்பான்களிலும் கரையும். 
 
## மேற்கோள்கள்

பகுப்பு:பார்மேட்டுகள்
பகுப்பு:மெத்திலமோனியம் சேர்மங்கள்
பகுப்பு:பகுப்பாய்வு வேதியியல்
உலவாக்கிழி அருளிய படலம்

**உலவாக்கிழி அருளிய படலம்** என்பது சைவ சமய நூலான திருவிளையாடல் புராணத்தின் 31ஆம் படலமாகும் இது கூடல் காண்டத்தில் இடம் பெற்றுள்ளது இதில் 1705 முதல் 1723 வரை பாடல்கள் இடம்பெற்றுள்ளன 
## கதை
குலபூஷண பாண்டியன் செல்வங்களை அற வழியில் செலவிட்டான், நெறி தவறாது பூஜைகளை மேற்கொண்டு வந்ததால் தானே சிறந்த பக்தன் என்ற எண்ணம் இதனால் அந்தணர்களையும் அறிவில் சிறந்த பெரியோர்களையும் மதிக்க தவறியதால் அவர்கள் நாட்டை விட்டு வெளியேறினர் 
### இறைவன் உலவாக்கிழி அருளல்
நாட்டில் மழைப் பெய்த்து பசி பட்டினியால் மக்கள் துன்புற்றனர் இதனால் மன்னன் வருத்தமுற்று சொக்கநாதரிடம் முறையிட்டான் பின் அரண்மனையில் தூக்கமில்லாமல் புரண்டுக் கொண்டிருந்தான் அப்போது யாரோ கையில் ஏதோ வைத்தது போல் இருந்தது ஏதோ ஒரு குரல் கேட்டது *இதோ உலவாக்கிழி இது அள்ள அள்ள குறையாது இதை வைத்து வறுமையை தீர்த்துக்கொள்* என்றது அக்குரல்,  திடுக்கிட்டு எழுந்தான் மன்னன், கையில் ஒரு பொற்கிழி இருந்தது 
#### உண்மை உணர்ந்த மன்னன்
வறுமை தீர லழி கிடைத்து விட்டது தான் செய்த தவறு என்னவென்று தெரியவில்லையே என்று வருந்தியபடி கண்ணயர்ந்தான் மன்னன், கனவில் ஒரு குரல் கேட்டது *குலபூஷணா தானே சிறந்த பக்தன் என்ற எண்ணம் கொண்டாயே, பக்தனுக்கு இது முறையாகுமா? இதை உணர்த்த தான் இவ்வாறு செய்தேன்* என்றது அக்குரல் கண் விழித்த மன்னன் தன் தவறை உணர்த்த இறைவன் செய்த செயல் இது என்று உணர்ந்தான், மறுநாள் பொற்கிழியை பட்டுத் துணில் வைத்து பூஜை செய்து மக்களை வரவழைத்து பொன்னும் பொருளும் கொடுத்தான் அந்தணர்களையும் பெரியோர்களையும் தன் தவறை பொறுத்தருளும்படி வேண்டினான், நாடு செழித்து பழைய நிலைக்கு வந்தது 
## மேற்கோள்கள்

## வெளி இணைப்புகள்

பகுப்பு: திருவிளையாடல்கள்
சுவான் மோக்

**சுவான் மொக்கபாலரம்** (*Suan Mokkhaphalaram*) பொதுவாக **சுவான் மோக்** என அழைக்கப்படும் இது தாய்லாந்தின் சூரத் தானியில் உள்ள ஆம்போ சாயாவில் உள்ள ஒரு தேரவாத பௌத்த மடாலயம். ஆகும். யோகா, தியானம் ஆகியவற்றின் மையமான இது 1932 ஆம் ஆண்டு பிக்குவும், சமூக சீர்திருத்தவாதியுமான புத்ததாச பிக்குவால் நிறுவப்பட்டது. அவர் சமூக ஈடுபாடுள்ள பௌத்தத்தின் பிரதிநிதியாகவும் முன்னோடியாகவும் இருந்தார்.

இந்தத் தளம் கிட்டத்தட்ட 50 ஹெக்டேர் பரப்பளவைக் கொண்டுள்ளது. பெரும்பாலும் காடுகளால் சூழப்பட்டுள்ளது.

## வரலாறு
[thumb| [புத்ததாசர்|புத்ததாச பிக்கு]]
அந்த நேரத்தில் இந்தபாஞ்சியோ என்ற மதப் பெயரைக் கொண்டிருந்த புத்ததாசா (பிறப்பு: நுவாம் பனிட், 1906–1993), 1932 ஆம் ஆண்டில் தலைநகர் பேங்காக்கிற்கு கோட்பாட்டுப் பயிற்சிக்காக சென்ற இவர் தனது பயிற்சியை பாதியிலேயே கைவிட்டுவிட்டு தெற்கு தாய்லாந்திலுள்ள தனது சொந்த ஊருக்குத் திரும்பி, தனது பிறந்த இடமான பும்ரியாங்கிற்கு அருகிலுள்ள ஒரு கைவிடப்பட்ட மடாலயத்திற்கு ( வாட் ) குடிபெயர்ந்தார். தர்மத்தைப் பின்பற்றுவதற்கு இயற்கையான சூழல் உகந்தது என்று அவர் நம்பினார். தாய்லாந்தின் வன மரபில் இருக்கும் மடங்களைப் போலல்லாமல், இவர் ஒரு முக்கிய துறவியின் போதனைகள் மற்றும் தியானத் திறன்களைப் பின்பற்ற விரும்பவில்லை, மாறாக கௌதம புத்தரின் தம்மம் மற்றும் விநயத்தை மட்டுமே பின்பற்ற விரும்பினார். அவர் படிப்பு மற்றும் பயிற்சியை எதிரெதிர்களாகப் பார்க்கவில்லை, மாறாக நிரப்புகளாகப் பார்த்தார். பல நூற்றாண்டுகளாக சங்கத்தினரை நகரத் துறவிகள் என்று வேறுபடுத்தி, அவர்கள் படித்து, சடங்குகளைச் செய்து, ஒதுங்கி, துறவியாக, தியானம் செய்யும் காட்டுத் துறவிகள் என்று வேறுபடுத்திக் காட்டியதை அவர் ஒழிக்க முயன்றார்.

1940களின் முற்பகுதியில், அசல் சுவான் மோக் மிகவும் நெரிசலானதால், அதை வேறு இடத்திற்கு மாற்ற வேண்டியிருந்தது. அருகிலுள்ள காட்டில் ஒரு சிறிய ஆறு செல்லும் இடத்தில் தாது கோபுரத்தின் எச்சங்கள் காணப்பட்ட பகுதியில் இரண்டாம் சுவான் மோக் (வாட் தான் நாம் லாயில் ("பாயும் நீரின் கோயில்") 1942 ஆம் ஆண்டு நிறுவப்பட்டது.  இரண்டு ஆண்டுகளுக்குப் பிறகு அந்தச் சமூகம் அங்கு நிரந்தரமாக குடிபெயர்ந்தது.

புத்ததாசரின் தத்துவத்தில் ஆர்வமுள்ளவர்களையும், அவரது கொள்கைகளைப் பின்பற்றுபவர்களையும், உள்நாட்டிலும் வெளிநாட்டிலும் உள்ள அனைத்து சமூக வகுப்பினரிடமிருந்தும் சுவான் மோக் ஈர்த்தது. 1972 ஆம் ஆண்டில், வச்சிரயான பௌத்தத்தின் 14வது தலாய் லாமாவான டென்சின் கியாட்சோ, சுவான் மோக்கிற்கு இங்கு கற்பிப்பதற்காக வருகை தந்தார்.  1989 ஆம் ஆண்டில் இந்த வசதி கணிசமாக விரிவுபடுத்தப்பட்டு ஒரு பன்னாட்டு தியான மையம் உருவாக்கப்பட்டது. கன்னியாஸ்திரிகளுக்கு ஒரு தனி மையமும் அமைக்கப்பட்டது.  புத்ததாசர் 1993 இல் சுவான் மோக்கில் இறந்தார்.

## மேற்கோள்கள்

## வெளி இணைப்புகள்

*
*
*
பகுப்பு:Coordinates on Wikidata
பகுப்பு:Pages using gadget WikiMiniAtlas
மெய்க் காட்டிட்ட படலம்

**மெய்க் காட்டிட்ட படலம்** என்பது சைவ சமய நூலான திருவிளையாடல் புராணத்தில் வரும் 30ஆம் படலம் ஆகும், இது கூடல் காண்டத்தில் இடம் பெற்றுள்ளது இதில் 1664 முதல் 1704 வரை பாடல்கள் இடம்பெற்றுள்ளன 
## கதை
சேதிராயர் என்ற குறுநில மன்னன் பாண்டிய நாட்டோடு சேர்த்து பல நாடுகளை கைப்பற்றும் எண்ணம் கொண்டிருந்தான், இச்செய்தியை தன் ஒற்றர்கள் மூலம் அறிந்துக் கொண்ட குலபூஷண பாண்டியன் தன் படைத்தலைவன் சௌந்தர சாமந்தனிடம் இச்செய்தியை கூறி பெரும்படையை திரட்டும்படியும் அதற்கு ஆகும் செலவை கருவூலத்திலிருந்து எடுத்துக் கொள்ளும்படியும் கூறினான் 
### சௌந்தர சாமந்தன் இறைப்பணி செய்தல்
படைத் திரட்ட பெற்ற பெரும் பொருளை அதற்கு செலவிட மனமில்லாது சிவனடியார்களுக்கு உதவுதல் கோவில் திருப்பணிகள் செய்தல் ஆகியவற்றிக்கு செலவிட்டார் 
#### மன்னன் படையைக் காண கேட்டலும் படைகளின் வருகையும்
ஒரு நாள், செளந்தர சாமந்தன் திரட்டிய படைகளை காண விரும்பிய மன்னன் நாளை, திரட்டிய படைகளை அணிவகுக்கும்படி கூறி சென்றார் இது பற்றி சொக்கநாதரிடம் முறையிட்டான் சாமந்தன், கவலை வேண்டாம் *நாளை நாம் படைத் திரட்டி வருகிறோம்* என்று அசரிரீயாக கூறி அருளினார் இறைவன், மறுநாள் படையைக் காண மன்னனை வரச் சொல்லி விட்டு திடலுக்கு வந்திருந்தான் சௌந்தர சாமந்தன், இதை காண பொதுமக்களும் வந்திருந்தனர், பிறகு மன்னன் கூறியதும் செக்கநாதரை தியானித்தான் உடனே மதுரை நகர் குலுங்கும்படி பேரொலியுடன் படைகள் அணிவகுத்தன கலிங்கம் வங்கம் போன்ற பல்வேறு நாடுகளின் வீரர்களும் படைகளும் வந்திருந்தன நடுவில்  இறைவன் குதிரையில் வந்தபடி படைகளை வழிநடத்தி வந்தார், இதைக் கண்ட மன்னன் சாமந்தனுக்கும் இறைவனுக்கும் பெரும் பொருள் தந்து மகிழ்ந்தார் இதற்கிடையில் காட்டிக்கு வேட்டைக்கு சென்ற சேதிராயர் புலித் தாக்கி இறந்த செய்தியை ஒற்றர் மூலம் அறிந்தார், எனவே படையை வழிநடத்தி வந்த இறைவனிடம் படைகளின் தேவை தற்போது இல்லை என்றும் பின்னர் அழைப்பதாகவும் கூறி பாசறைக்கு திரும்பும்படி கூறினார், மன்னன் கூறிய உடனே படைகள் மறைந்தன இதைக் கண்டு வியந்த மன்னனிடம் நடந்தவற்றை கூறினான் சாமந்தன், இதனால் மகிழ்ந்த மன்னன் சாமந்தனனுக்கு இறைப்பணி செய்ய பெரும் பொருள் தந்து மகிழ்ந்தான் 

## மேற்கோள்கள்

## வெளி இணைப்புகள்

பகுப்பு:திருவிளையாடல்கள்
மகராகாத் கிழக்கு சட்டமன்றத் தொகுதி

**மகராகாத் கிழக்கு சட்டமன்றத் தொகுதி** (*Magrahat Purba Assembly constituency*) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மகராகாத் கிழக்கு, ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சிறுநீரகத்துளை

**சிறுநீரகத்துளை** (*Nephridiopore*) என்பது நுண்சிறுநீரகத்தின் ஒரு பகுதியாகும். நெப்ரீடியத்துளை, நெப்ரிடியோபோர், கழிவுத்துளை  என்ற பெயர்களாலும் இது அழைக்கப்படுகிறது.  தட்டைப் புழுக்கள், வளைதசைப் புழுக்கள் போன்ற பல உயிரினங்களில் இப்பகுதி காணப்படுகிறது.  பல்சுனைப்புழுக்கள் பொதுவாக சிறுநீரகத்துளை வழியாகச் தங்கள் இனச்செல்களை சூழல் மண்டலத்தில் வெளியிடுகின்றன. 

சிறுநீரகத்துளைகள் மனிதர்களின் சிறுநீரகத்தில் காணப்படும் நெப்ரான்கள் என்ற சிறுநீரக நுண்குழாய்கள் அல்லது சிறுநீர்க் குழாய்களை ஒத்த தன்மை கொண்டவையாகும். சிறுநீரகத்துளைகள் வயிற்றுப் பகுதியில் உள்ளன. நுண்சிறுநீரகம் ஒரு நீண்ட சுருண்ட குழாய் போன்ற நெஃப்ரோசுடோம் எனப்படும் சிறுநீரக வாயையும் சிறுநீரகத்துளை எனப்படும் மற்றொரு திறப்பையும் கொண்டுள்ளது. உடல் திரவங்கள் சிறுநீரக வாய் வழியாக வடிகட்டப்பட்டு சுருண்ட குழாய் அமைப்பு வழியாக அனுப்பப்படுகின்றன. அத்தியாவசியப் பொருட்கள் செயலியல் உள்ள வழிமுறைகள் மூலம் மீண்டும் உறிஞ்சப்படுகின்றன. கழிவுப்பொருட்கள் குழாயின் உட்குழலுக்குள் மீண்டும் சுரக்கப்படுகின்றன. இதன் விளைவாக வெளியேறும் திரவம் சிறுநீர் சிறுநீரகத்துளை வழியாக வெளியேற்றப்படுகிறது.

## மேற்கோள்கள்

பகுப்பு:விலங்கின உடற்கூற்றியல்
பகுப்பு:கழிவுத்தொகுதி
சரக்கு மற்றும் சேவை வரிக் குழு

**சரக்கு மற்றும் சேவை வரிக் குழு**, இந்தியாவில் சரக்கு மற்றும் சேவை வரியை நடைமுறைப்படுத்துவதற்காக  இந்திய அரசியலமைப்பு பிரிவு 279 A  மற்றும் 279A (1) திருத்த மசோதாவை நாடாளுமன்றத்தில் அறிமுகப்படுத்தப்பட்டு, ஆகஸ்ட் 03, 2016 அன்று மாநிலங்களவையிலும், ஆகஸ்ட் 08, 2016 அன்று மக்களவையிலும் நிறைவேற்றப்பட்டது. அரசியலமைப்பு திருத்த மசோதாவிற்கு ஆதரவாக 15க்கும் மேற்பட்ட மாநிலங்களால் தீர்மானங்கள் நிறைவேற்றப்பட்டது, அதன் பிறகு இந்தியக் குடியரசுத் தலைவர் செப்டம்பர் 8, 2016 அன்று “அரசியலமைப்பு (101வது சட்டத் திருத்தம்) சட்டம், 2016” க்கு ஒப்புதல் அளித்தார். அன்று முதல் சரக்கு மற்றும் சேவை வரிக் குழு உருவாக்கப்பட்டதாக அறிவிக்கப்பட்டது.இந்திய அரசு சரக்கு மற்றும் சேவை வரியை 15 செப்டம்பர் 2017 அன்று நாடு முழுவதும் நடைமுறைப்படுத்தியது.

இந்தியப் பிரதமர் நரேந்திர மோதி தலைமையிலான மத்திய அமைச்சரவைக் குழு 12 செப்டம்பர் 2016 அன்று  சரக்கு மற்றும் சேவை வரிக் குழுவை அமைப்பதற்கு ஒப்புதல் வழங்கியது. பின்வரும் விவரங்களின்படி சரக்கு மற்றும் சேவை வரிக் குழு அதன் செயலகத்தை அமைத்துக் கொண்டது. 

(அ) திருத்தப்பட்ட அரசியலமைப்பின் பிரிவு 279A இன் படி சரக்கு மற்றும் சேவை வரிக் குழுவை உருவாக்குதல். 
ஆ) புது தில்லியில் ஜிஎஸ்டி வரிக் குழுவின் செயலகத்தை அமைத்தல். 
(இ) ஜிஎஸ்டி குழுவிற்கு இந்திய அரசின் வருவாய்த் துறையின் செயலாளர் ஒருவரை செயலராக நியமித்தல்
(ஈ) ஜிஎஸ்டி குழுவின் அனைத்து நடவடிக்கைகளுக்கும் நிரந்தர அழைப்பாளராக (வாக்களிக்காத) மத்திய கலால் மற்றும் சுங்க வாரியத்தின் தலைவரைச் சேர்த்தல்,
(இ) ஜிஎஸ்டி குழு செயலகத்தின் கூடுதல் செயலர் பதவிக்கு இந்திய அரசின் கூடுதல் செயலரை நியமித்தல். ஜிஎஸ்டி குழு செயலகத்தில் இந்திய அரசின் இணைச்செயலர் மட்டத்தில் நான்கு ஆணையர் பதவியிடங்கள் உருவாக்குதல். ஜிஎஸ்டி குழு செயலகத்தின் தொடர்ச்சியான பணிகளுக்கான முழுச் செலவுகளை இந்திய அரசே ஏற்கும் என மத்திய அமைச்சரவைக் குழு முடிவு செய்தது.   

ஜிஎஸ்டி குழு செயலகம் இந்திய அரசு மற்றும் மாநில அரசுகள் இரண்டிலிருந்தும் பிரதிநிதித்துவப்படுத்தப்பட்ட அதிகாரிகளால் நிர்வகிக்கப்படும். திருத்தப்பட்ட அரசியலமைப்பின் பிரிவு 279A-இன் படி, மத்திய மற்றும் மாநிலங்களின் கூட்டு மன்றமாக இருக்கும் சரக்கு மற்றும் சேவை வரிக் குழுவில் பின்வரும் உறுப்பினர்கள் கொண்டிருப்பர்:

* இந்தியாவின் நிதியமைச்சர் - தலைவர்
* மத்திய நிதி வருவாய்க்கு பொறுப்பான மத்திய இணை அமைச்சர் - உறுப்பினர்
* மாநில மாநிலஅமைச்சர் அல்லது ஒவ்வொரு மாநில அரசாலும் பரிந்துரைக்கப்பட்ட வேறு எந்த அமைச்சரும் 

## சரக்கு மற்றும் சேவை வரிக் குழுவின் ஆலோசனைகள்
அரசமைப்பு பிரிவு 279A (4)ன் படி, சரக்கு மற்றும் சேவை வரி தொடர்பான முக்கியமான பிரச்சினைகள், வரிக்கு உட்பட்ட அல்லது விலக்கு அளிக்கக்கூடிய பொருட்கள் மற்றும் சேவைகள், மாதிரி சரக்கு மற்றும் சேவை வரிச் சட்டங்கள், இயற்கை பேரழிவுகள்/பேரழிவுகளின் போது கூடுதல் வளங்களை உயர்த்துவதற்கான சிறப்பு விகிதங்கள், சில மாநிலங்களுக்கான சிறப்பு ஏற்பாடுகள் போன்றவற்றில், சரக்கு மற்றும் சேவைக் குழ மத்திய மற்றும் மாநில அரசுகளுக்குப் பரிந்துரைகளை வழங்கும்.
## மேற்கோள்கள்

பகுப்பு:இந்தியாவில் வரிவிதிப்பு
பகுப்பு:மோதி ஆட்சி
இந்தியாவின் மத்திய-மாநில அரசு அமைப்புகள்
ஒன்றிய அமைச்சரவைக் குழு

**மத்திய அமைச்சரவைக் குழு**,  என்பது இந்தியப் பிரதமர் தலைமையிலான அமைச்சர்களைக் கொண்ட இந்திய அரசின் முதன்மை நிர்வாக அமைப்பாகும். அமைச்சரவைக் குழுவில் ஆய (காபினெட்) அமைச்சர்கள் மட்டும் உறுப்பினர்களாக இருப்பர். இக்குழுவில் இணை அமைச்சர்கள் மற்றும் துணை அமைச்சர்கள் அங்கம் வகிப்பதில்லை. இந்தியக் குடியரசுத் தலைவரால் நியமிக்கப்படும் அமைச்சரவைக் குழுவின் செயலாளராக இந்திய அமைச்சரவைச் செயலாளர் இருப்பர். அமைச்சரவைக் குழு இந்தியக் குடியரசுத் தலைவரின் செயல்பாடுகளை நிறைவேற்ற உதவுவதற்கும் ஆலோசனை வழங்குவதற்கும் உதவுகிறது.  இந்திய அரசின் அமைச்சகங்களுக்கு அமைச்சரவைக் குழுவின் அமைச்சர்கள் தலைவர்களாக இருப்பர். இந்தியப் பிரதமர் நரேந்திர மோதி தலைமையில்   தற்போது 71 உறுப்பினர்களைக் கொண்ட அமைச்சரவைக் குழு  செயல்படுகிறது. அமைச்சரவைக் குழு மக்களவைக்கு பதிலளிக்கும் கடமை கொண்டுள்ளது.

மத்திய அமைச்சரவைக் குழு இந்திய அரசின் உச்ச முடிவெடுக்கும் அமைப்பாகும். இது இந்திய அரசில்  முக்கியமான அமைச்சகங்கள் மற்றும் துறைகளைக் கையாளும். 
## ஒழுங்குமுறை
அரசிலமைப்பு பிரிவு 75 (3) இன் படி, அமைச்சரவைக் குழு, இந்திய நாடாளுமன்றத்தின் மக்களவைக்கு கூட்டாக பொறுப்பு ஏற்கவேண்டும். மக்களவையின் நம்பிக்கையை இழந்த பிரதம அமைச்சர், புதிய அமைச்சரவையை உருவாக்குவதற்கு வசதியாக பதவி விலக வேண்டும்.

பிரிவு 78 (c) இன் படி அமைச்சரவைக் குழுவால் பரிசீலிக்கப்படாமல், எந்த ஒரு அமைச்சரும், எந்த முடிவையும் எடுக்க முடியாது.

இந்திய அரசியலமைப்பின் படி, அமைச்சரவைக் குழுவில் உள்ள மொத்த அமைச்சர்களின் எண்ணிக்கை மக்களவையின் மொத்த உறுப்பினர்களின் எண்ணிக்கையில் 15% ஐ விட அதிகமாக இருக்கக்கூடாது. அமைச்சர்கள் நாடாளுமன்ற உறுப்பினர்களாக இருக்க வேண்டும். மேலும் தொடர்ச்சியாக ஆறு மாதங்கள் நாடாளுமன்றத்தின் எந்த அவையிலும் உறுப்பினராக இல்லாத எந்தவொரு அமைச்சர் தானாகவே தனது அமைச்சர் பதவியை இழப்பார்.
## தரவரிசை
கீழே கொடுக்கப்பட்டுள்ளபடி, தரவரிசையின் இறங்கு வரிசையில் ஐந்து பிரிவுகளில் அமைச்சர்கள் இருப்பர்:

* இந்தியப் பிரதமர் - அமைச்சரவைக் குழுவின் தலைவர்.
* துணைப் பிரதமர் (பதவி இருந்தால்): பிரதமராக இல்லாதபோது அல்லது துணைப் பிரதமர் அமைச்சரவைக் குழுவிற்கு தலைமை தாங்குவார்.
* ஆய அமைச்சர் (கேபினட் அமைச்சர்): மத்திய அமைச்சரவை உறுப்பினர்; ஒரு அமைச்சகத்தை வழிநடத்துபவர்.
* இணை அமைச்சர் (தனிப் பொறுப்பு): ஒரு அமைச்சரவைக் குழுவில் உள்ள அமைச்சரிடம் அறிக்கை அளிக்காத இளைய அமைச்சர்.
* இணை அமைச்சர் (MoS): ஒரு மூத்த அமைச்சருக்கு அறிக்கை அளிக்கும் இணை அமைச்சர், வழக்கமாக குறிப்பிட்ட அமைச்சகத்தில் ஒரு குறிப்பிட்ட பொறுப்பை ஏற்பவர்.

அமைச்சரவைக் குழுக் கூட்டங்களில் இராஜங்க அமைச்சர்கள் கலந்து கொள்ள அனுமதி இல்லை.

## நியமனம்
அரசமைப்பு பிரிவு 75 இன் படி, பிரதமரின் ஆலோசனையின் பேரில் ஒரு அமைச்சர் குடியரசுத் தலைவரால் நியமிக்கப்படுகிறார் மற்றும் குடியரசுத் தலைவரின் விருப்பம் உள்ள வரை செயல்படுகிறார்.

## இதனையும் காண்க
* இந்தியக் குடியரசின் 18வது அமைச்சரவை
## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்திய அமைச்சரவைக் குழு
பகுப்பு:இந்திய அரசியல்
பாம்பே ஹவுஸ்

***பாம்பே ஹவுஸ்*** (*Bombay House*), இந்தியாவின் மகாராட்டிரம் மாநிலத்தின் தெற்கு மும்பை நகரத்தில் 4 தளங்களுடன் கூடிய நூறு ஆண்டுகள் கண்ட பழமையான வரலாற்றுச் சிறப்பு மிக்க கட்டிடம் ஆகும். இதனை 1924ஆம் ஆண்டில் நிறுவியவர் டாட்டா குழுமம் மற்றும் டாட்டா​ சன்ஸ் நிறுவனங்களின் முன்னோடியான தோரப்ஜி டாட்டா ஆவார். இக்கட்டிடத்தில் தற்போதும் டாடா குழுமத்தின் தலைமை அலுவலகம் செயல்படுகிறது.மேலும் இக்கட்டிடத்தில் டாட்டா குழுமத் தலைவர் மற்றும் இயக்குநர்களின் அலுவலகங்கள் செயல்படுகிறது. 

பாம்பே ஹவுஸ் கட்டிடத்தில் உட்புறப் பகுதிகள் பல ஆண்டுகளாக மாற்றம் இன்றி செயல்பட்டது .ஜெ. ர. தா. டாட்டா பாம்பே ஹவுஸ் கட்டிடத்தின் ஒரு மூலையில் தனது அலுவலகத்தை அமைத்துச் செயல்பட்டார். 1991ஆம் ஆண்டில் ரத்தன் டாட்டாவும் அதே அறையை தனது அலுவலகமாகக் கொண்டார்.

9 பிப்ரவரி 2011 அன்று பாம்பே ஹவுஸ் கட்டிடத்தின் தரை தளத்தில் பெரும் தீ சூழ்ந்து கொண்டது.இத்தீவிபத்தில் மூன்று பேர் இறந்தனர் மற்றும் ஒருவர் காயமடைந்தார். 

டாட்டா மோட்டார்ஸ் , டாட்டா ஸ்டீல், டாட்டா கெமிக்கல்ஸ், டாட்டா பவர், டாட்டா கன்சல்டன்சி சர்வீசஸ். மற்றும்  டிரெண்ட் நிறுவனம் ஆகியவற்றின்  தாய் நிறுவனமாக டாட்ட்டா சன்ஸ் நிறுவனத்தின் அலுவலகம் பாம்பே ஹவுஸ் கட்டிடத்தில் செயல்படுகிறது. 
## மேற்கோள்கள்

பகுப்பு:டாட்டா குழுமம்
பகுப்பு:மும்பையிலுள்ள கட்டிடங்கள்
பகுப்பு:மும்பை
டேவிட் முத்தையா தேவதாசு

**டேவிட் முத்தையா தேவதாசு** (*David Muthiah Devadoss***-**18 திசம்பர் 1868-11 நவம்பர் 1951) என்பவர் சென்னை உயர் நீதிமன்றத்தின் நீதிபதியாக இருந்தவர் ஆவார்.

## பிறப்பும் கல்வியும்
தேவதாசு 18 திசம்பர் 1868 அன்று பாளையங்கோட்டை ஈ. முத்தையா பிள்ளைக்கு மகனாகப் பிறந்தார். சி. எம். எசு. உயர்நிலைப் பள்ளியில் பள்ளிக் கல்வியினை முடித்து பாளையங்கோட்டையிலும் சென்னை சட்டக் கல்லூரியிலும் கல்லூரிக் கல்வியினைப் பயின்ற இவர் *இன்னர் டெம்பிலில்* வழக்கறிஞராகத் தகுதி பெற்றார்.

## திருமண வாழ்க்கை
ஜே. டி. சிறீநிவாசகன் பிள்ளையின் மகள் மாசிலமணி செல்லம்மாளை தேவதாசு மணந்தார். செல்லமாள் 1948-ல் இறந்தார். டேவிட் தேவதாசு தனது 82-ஆவது வயதில் 1951 நவம்பர் 11 அன்று சென்னையில் காலமானார். இந்த இணையருக்கு சீதா, முத்தம்மா, வேதா, முத்துகிருஷ்ணன் என 3 மகள்களும் 1 மகனும் உள்ளனர்.

## பணி
1892-இல் சென்னை உயர்நீதிமன்றத்தில் வழக்கறிஞராகச் சேர்ந்த தேவதாசு, 1921-ல் நீதிபதியாக ஆனார். 1928-ல் ஓய்வு பெற்ற பிறகு, தேவதாசு புதுதில்லியில் உள்ள மாநிலக் குழுவிற்குப் பரிந்துரைக்கப்பட்டார். 1932 புத்தாண்டு மரியாதையாக தேவதாசுக்கு நைட் பட்டம் வழங்கப்பட்டது.

## இதனையும் காண்க
* சீதா தேவதாசு

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:1868 பிறப்புகள்
பகுப்பு:1951 இறப்புகள்
பகுப்பு:சென்னை உயர் நீதிமன்ற நீதிபதிகள்
பொட்டாசியம் எக்சாகுளோரோபலேடேட்டு(IV)

**பொட்டாசியம் எக்சாகுளோரோபலேடேட்டு (IV)** (*Potassium hexachloropalladate (IV)*) என்பது K2[PdCl6] என்ற  மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.

## தயாரிப்பு
இராச திராவகத்தில் பொட்டாசியம் டெட்ராகுளோரோபல்லேடேட்டு (II) சேர்மத்தை கரைத்தால் பொட்டாசியம் எக்சாகுளோரோபலேடேட்டு (IV) உருவாகும். 
::3K2[PdCl4] + 6HCl + 2HNO3 -> 3K2[PdCl6] + 2NO + 4H2O 

பொட்டாசியம் குளோரைடு கரைசலில் உள்ள பொட்டாசியம் டெட்ராகுளோரோபலேடேட்டு (II) சேர்மத்தின் வழியாகக் குளோரினைச் செலுத்தினால் பொட்டாசியம் எக்சாகுளோரோபலேடேட்டு (IV) உருவாகும்.

## இயற்பியல் பண்புகள்
பொட்டாசியம் எக்சாகுளோரோபலேடேட்டு(IV) சேர்மம் கனசதுரப் படிக அமைப்பில் செம்பழுப்பு நிற படிகங்களாக உருவாகிறது. இச்சேர்மம் தண்ணீரில் சிறிதளவே கரையும்.

## வேதிப் பண்புகள்
சூடுபடுத்தும் போது அல்லது சூடான செறிவூட்டப்பட்ட ஐதரோகுளோரிக் அமிலக் கரைசலுடன் சேர்க்கும் போது பொட்டாசியம் எக்சாகுளோரோபலேடேட்டு(IV) சிதைவடைகிறது.
::K2[PdCl6] -> K2[PdCl4] + Cl2

## பயன்கள்
புகைப்படத் தொழிலிலும், கரிம வேதியியல் வினைக்காரணியாகவும், மருந்து இடைநிலைப் பொருளாகவும் பொட்டாசியம் எக்சாகுளோரோபலேடேட்டு (IV) பயன்படுத்தப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பலேடியம் சேர்மங்கள்
வளையல் விற்ற படலம்

**வளையல் விற்ற படலம்** என்பது சைவ சமய நூலான திருவிளையாடல் புராணத்தின் 32ஆம் படலமாகும் இது கூடல் காண்டத்தில் இடம்பெற்றுள்ளது இதில் 1724 முதல் 1759 வரை பாடலகள் இடம்பெற்றுள்ளன 
## கதை
தாருகாவனத்தில் இருந்த முனிவர்களின் மனைவிகள் அழகிலும் ஒழுக்கத்திலும் தாங்களே சிறந்தவர்கள் என்ற எண்ணம் கொண்டிருந்தனர் இந்த எண்ணத்தை மாற்ற நினைத்தார் இறைவன் 
### இரப்பவனாக வந்த இறைவன்

புலித்தோலும் பட்டுக் கோணமும் உடுத்தி திருநீறும் உருத்திராட்சமும் அணிந்து கையில் திருவோட்டுடன் தாருகாவனத்திலுள்ள வீடுகளில் பிச்சைக் கேட்டு நின்றார் இறைவன், அவரின் அழகைக் கண்டு மயங்கிய முனிவர்களின் மனைவிகள் தங்களின் வளையல் மற்றும் மேகலையை அவரின் திருவோட்டில் இட்டனர் பின்னர் தெளிவுப் பெற்ற அப்பெண்கள் தங்களின் பொருட்களை திரும்ப தரும்படி கெஞ்சினர் ஆனால் அப்பொட்களை கொடுக்காது சென்றார் இறைவன்,
நடந்ததை அறிந்த முனிவர்கள் இரப்பவன் வடிவில்  வந்த இறைவனை கண்டு மயங்கியதால் நீங்கள் *வணிகர் குலத்தில் பிறந்து வாழ்வீரகள்* என சபித்தனர், அப்பெண்கள் மீண்டும் தாங்கள் பழைய நிலைக்கு திரும்ப வேண்டினர், நீங்கள் வணிகர் குலத்தின் மகள்களாக வாழும் போது அங்கு வளையல் விற்க வரும் இறைவன் தங்களுக்கு வளையல் அணிவித்து இச்சாபத்திலிருந்து தங்களை விடுவிப்பார் என கூறினர் 
#### வளையல் விற்க வந்த இறைவன்
பெற்ற சாபத்தால் வணிகர் குலத்தில் பிறந்து வளர்ந்தனர் அப்பெண்கள், அவர்களை சாபத்திலிருந்து விடுவிக்க எண்ணிய இறைவன் முற்பிறப்பில் தனக்கு அவர்கள் தந்த வளையல்களை எடுத்துக் கொண்டு வளையல் விற்பவனாக அவர்கள் வாழும் வீதியில் கூவிக் கொண்டு சென்றார் அதைக் கேட்ட அப்பெண்கள் வெளியே வந்து வளையலை வாங்கினர், இறைவன் அவர்களுக்கு வளையல் அணிவித்து விட்டு பணத்தை நாளை பெற்றுக் கொள்வதாக கூறி சென்றார், அப்பெண்கள் அவரை பின் தொடர்ந்தனர் அவர் கோவிலுக்குள் சென்று மறைந்து விட்டார், பின்பு தான் இங்கு வந்து தங்களை ஆட்கொண்டது இறைவன் என அப்பெண்களுக்கு தெரிந்தது பின் பல காலம் அங்கு வாழ்ந்த அப்பெண்கள் மீண்டும் முனிவர்களின் மனைவிகளாகும் பேறு பெற்றனர் 
## மேற்கோள்கள்

## வெளி இணைப்புகள்

பகுப்பு:திருவிளையாடல்கள்
புனித வாரம்

**புனித வாரம்** (*Holy Week*) என்பது கிறிஸ்தவ சமயத்தில் உயிர்ப்பு ஞாயிறுக்கு முன் உள்ள வாரத்தைக் குறிக்கும். இது குறுத்தோலை ஞாயிறன்று வெற்றி ஆர்ப்பரிப்போடு இயேசு எருசலேமில் நுழைதலின் நினைவோடு தொடங்குகின்றது. புனித புதன் அன்று இயேசுவை காட்டிக்கொடுப்பதற்கான சூழ்ச்சியும், புனித வியாழன் அன்று கடைசி இரவு உணவின் நினைவும், புனித வெள்ளி அன்று இயேசுவின் பாடுகளும், புனித சனிக்கிழமையில் கிறிஸ்துவின் மரணம் மற்றும் பாதாளத்தில் இறங்குவதும் நினைவு கூரப்படுகின்றது. அனைத்து கிறிஸ்தவ மரபுகளிலும் ஆண்டு தோறும் இந்த நிகழ்வு வெவ்வேறு நாட்களில் அமையும் (நகரக்கூடிய நாள்). கிழக்கு கிறிஸ்தவத்தில் இதனை பெரிய வாரம் என்றும் அழைப்பர். இது இலாசர் சனிக்கிழமையினைத் தொடர்ந்து வரும் வாரமாகும், இது குறுத்தோலை ஞாயிறு மாலை தொடங்கி பெரிய சனிக்கிழமை மாலை முடிவடைகிறது. மேற்கத்திய கிறிஸ்தவத்தில்,  புனித வாரம் என்பது தவக்காலத்தின் ஆறாவதும், கடைசி வாரமுமாகும், இது குருத்து ஞாயிற்றுக்கிழமையில் தொடங்கி புனித சனிக்கிழமை முடிவடைகிறது.

## மேற்கோள்கள்

## வெளி இணைப்புகள்

* 

பகுப்பு:கிறித்தவத் திருநாட்கள்
மகராகாத் மேற்கு சட்டமன்றத் தொகுதி

**மகராகாத் மேற்கு சட்டமன்றத் தொகுதி** (Magrahat Paschim Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மகராகாத் மேற்கு, மதுராப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
விக்ரம் மிஸ்ரி

**விக்ரம் மிஸ்ரி** (*Vikram Misri*) (பிறப்பு: 7 நவம்பர்1964), இந்திய வெளியுறவுப் பணி அதிகாரியான இவர் தற்போது இந்தியாவின் 36வது வெளியுறவுச் செயலளராக பணியாற்றி வருகிறார். முன்னர் இவர் துணை தேசியப் பாதுகாப்பு ஆலோசகராக 1 சனவரி 2022 முதல் 14 சூலை 2024 முடிய பணியாற்றியுள்ளார். இவர் சீனாவில் இந்தியாவின் தூதுவராக 8 சனவரி 2019 முதல் 11 டிசம்பர் 2021 வரை பணியாற்றியுள்ளார். மேலும் இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார். மேலும் மியான்மர்  மற்றும் எசுப்பானியா நாடுகளில் இந்தியத் தூதுவராகவும் பணியாற்றியுள்ளார்.
## இளமை மற்றும் கல்வி
விக்ரம் மிஸ்ரி காஷ்மீரி இந்துக் குடும்பத்தில் 7 நவம்பர் 1954 அன்று சிறிநகரில் பிறந்தார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார். பின் மூன்று ஆண்டுகள் தனியார் நிறுவனத்தில் பணியாற்றினார்.
## இந்திய வெளியுறவுப் பணியில்
1989ஆம் ஆண்டில் இந்தியக் குடிமைப் பணித் தேர்வில் வெற்றி பெற்ற விக்ரம் மிஸ்ரி இந்திய வெளியுறவுப் பணி அதிகாரியாக நியமனம் செய்யப்பட்டார். இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார்
## வெளியுறவுச் செயலர்
விக்ரம் மிஸ்ரி 15 சூலை 2024 அன்று இந்திய வெளியுறவு அமைச்சகத்தின் செயலராக பதவி உயர்வு பெற்றார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:காஷ்மீர் மக்கள்
பகுப்பு:இந்திய வெளியுறவுச் செயலாளர்கள்